Saartjie se kommentaar op Dag 3 van SA Modeweek | SARIE
Saartjie was nóg ’n aand in die frow (fashion front row) by die SA Modeweek en dís wat sy gedink het van Vrydagaand, 4 April, se modes.
Lees hier wat sê Saartjie oor Dag 2
Oor die algemeen was Vrydagaand goed vir mode – behalwe vir één ding wat my (en ander in die modebedryf) as vreemd opgeval het. Maar kom ons begin met die goeie nuus …
My gunsteling vir die aand was definitief Albertus Swanepoel se versameling. Die eklektiese gevoel met die Afrika-twist maak my opgewonde oor dié reeks. Ek was veral mal oor die rompe en sy skoene. Sy oog vir detail is ook ongelooflik as jy kyk na die tipe bekomstighede wat saam met elke uitrusting gestileer is.
Joel Janse van Vuuren se ontwerpe sal enige vrou vroulik maar terselfdertyd eteries laat voel. Met sy kenmerkende tie dye-tegniek is dié reeks uitgeknip vir ’n vrou wat hou van iets spesiaals wat die mense aan die praat sal hê.
Joel Janse van Vuuren, foto: Simon Deiner/SDR Photo
Anmari Honiball se inspirasie vir haar oorgroot silhoeëtte was vervoertrokke! Vreemd, maar baie goed deur haar ontwerpe ingewerk. Die kleurskakerings en algehele konsep vir haar ready to wear-reeks is beslis vir trendsetters bedoel.
Anmari Honiball se inspirasie vir somer 2014
Anmari Honiball, Foto: Simon Deiner/SDR Photo
En nou vir die vreemdste ding…
Die Lufthansa-ontwerperskompetisie wat die beste versameling moes aanwys, het vanjaar nie op ontwerp en gehalte gefokus toe die keuse gemaak is nie. Nee, dié wenner is eerder deur ’n gelukkige trekking gekies. Regtig? ’n Lucky draw?
Só lyk die res van die reekse:
Ek is mal oor hierdie uitrusting, van kop tot tone
Foto: Simon Deiner/SDR Photo
Brogues met 'n Afrika-twist
Nog 'n mooi romp
Ek is gaande oor die kleurskakerings van die tie dye-rok
Sensasioneel vir die aand
Joel se kenmerkende tie dye-tegniek
Appliek- en stikdetail
Mal oor die kleurkombinasie!